Dávid. Sáləmen. Ǹtondôbə nyé ai ǹtí wáma nâ: "Tɔbɔ́gɔ ma á ḿbɔ̄ ńnōmo, mə vəŋan miǹzízíŋ míe ebədegǎ ­ məkǒl móe !" 2Ǹtondôbə á sámá ńtūm édzóe wóe a tíege á Síon ! Dɔ̌ á zāŋ miǹzízíŋ míe. 3Edzóe yáwóge ai wa ámǒs ábyálí dóe, a tádigi âbum, a tádigi o ngə́lə etɔŋ ndómán. 4Ǹtondôbə a ngákani dɔ́ sɔŋ, ǎ ngāsíé kig dzɔ̌ tɔ eyɔŋ: "O nə fada á ńnomó etɔá, anə́ Melkisédeg." 5Ǹtondôbə a tə́le wa á ḿbɔ̄ ńnōmo: a ngáman tɔ̌s mīńkúkúmá ámǒs ólún wóé; 6A tsíg məyɔŋ ǹtól: mim̀bim mí ngadabada; vóm ósə̄ yā sí, a ngátɔs miǹló. 7Á zēn, a nyú mə̄ndím á ńlod óswé, ńdɔ a dúgán hḿ tə́lē ǹló á yōb.